tomron87/hebrew-wikipedia-sentences-corpus huggingface dataset:
ספיישל של נטפליקס2021Ten Year Old Tomאייריןדיבוב; פרק: "The Principal is Banging My Mom/Elderly Gerbil"2022 - הווהשלל (אנ')מפיקה בפועל2023The Playboy Interviewsמיי וסטפודקאסט; פרק: "Mae West"2023–2025פוקר פייסצ'ארלי קיילתפקיד ראשי (2 עונות); 22 פרקים
גם במאית, תסריטאית ומפיקה בפועל2024בית החולים השני הכי טוב בגלקסיה (אנ')האחות טופדיבוב; 8 פרקים
נטשה ליטל היא שחקנית אנגלייה.
מוכרת בעיקר מהופעותיה בטלוויזיה אם כי היא מופיעה גם בסרטי קולנוע ועל במת התיאטרון.
ליטל נולדה בליברפול שבמחוז לנקשייר.
אמה מורה ואביה מנהל בשירות הבריאות הלאומי.
בעשר השנים הראשונות לחייה גדלה במזרח התיכון, שם אביה עבד עבור ארגון הבריאות העולמי ואמה לימדה בבית ספר לדוברי אנגלית.
המשפחה חזרה לאנגליה והתיישבה בעיר לוהטון שבאסקס.
היא למדה בבית ספר מקיף לבנות בלוהטון ובימי ראשון השתתפה בחוג לדרמה בתיאטרון הנוער אפינג.
בתחילה רצתה קריירה במשפטים, אך אחרי שכיכבה במחזמר "שיקגו" שהועלה בבית הספר, שכנעה אותה מורתה להרשם לבית ספר למשחק.
היא למדה ב"בית ספר גילדהול למוזיקה ודרמה" וסיימה תואר BA בהצטיינות בשנת 1994.
התפקיד הראשון שלה אחרי סיום הלימודים היה במחזה "The Tenth Man" מאת סומרסט מוהם בתיאטרון ניו אנד.
ב-1995 גילה אותה צייד כישרונות כשהיא מופיעה בתיאטרון "Latchmere pub" והיא לוהקה בתפקיד ג'ני לדרמה המצליחה של ITV "לונדון בוערת".
ב-1997 השתתפה בסדרה "Supply & Demand" של לינדה דה פלאנט, ובאותה שנה קיבלה את התפקיד של רייצ'ל בעונה השנייה של סדרת הדרמה "החיים האלה" של ה-BBC.
בקולנוע השתתפה ליטל בסרטים "הנישואים הסודיים" (1999), "הפושע" (1999), "קווין ופרי קורעים את איביזה" (2000), "אצבעות ירוקות" (2000), "חיים אחרים" (2001), "ביירון" (2003), הסרט "יריד ההבלים" בו גילמה את ליידי ג'יין שיפשאנקס קרולי, "The Queen of Sheba's Pearl" מ-2004 ו-"Congregation of Ghosts" משנת 2009.
בתיאטרון הופיעה ליטל בהצגות "Voyage Round My Father", "מונולוגים מהווגינה", "Les Mains", "האלכימאי" ובמחזה של ריצ'רד אייר "The Novice".
במחזה זה קיבלה ליטל את התפקיד ברגע האחרון.
היא הייתה אמורה לככב בסרט "אניגמה", אבל התפקיד נמסר לקייט וינסלט, שדחתה אותו קודם לכן וחזרה בה.
ליטל קיבלה תשלום מלא 300,000 ליש"ט על התפקיד, ובמקום זה היא שיחקה במחזה "The Novice" בתיאטרון אלמיידה.
ב-1999 זכתה ליטל בפרס השחקנית הטובה ביותר בסדרת דרמה בפסטיבל הטלוויזיה הבינלאומי של ביאריץ על תפקידה כבקי שארפ בסדרה "יריד ההבלים".
עוד הייתה מועמדת על תפקיד זה לפרס באפט"א כשחקנית הטובה ביותר בסדרת דרמה.
ב-2001 זכתה ליטל בפרס השחקנית הטובה ביותר בפסטיבל הקולנוע של שרבורג על תפקידה בסדרה "חיים אחרים"
ליטל השתתפה בפרק "Cat Among the Pigeons" בסדרה "פוארו" בתפקיד אן שפלנד, בסדרה "מאהבות" גילמה את מייגן הדסון, בסרט "מר אף אחד" שיחקה בתפקיד אמו של נימו, בדרמה "מתחיל מחדש" הופיעה כפליק וב-"Any Human Heart" שיחקה בתפקיד אלאנה מונסטיוארט.
ב-2008 כיכבה בפרק בסדרה "המלחמה של פויל".
ב-2011 גילמה את דמות אשתו של המתווך דומיניק קינג (בגילומו של טרוור איב) בסדרת הדרמה "Kidnap and Ransom", תפקיד שגילמה שוב ב-2012. היא השתתפה בדרמה של ה-BBC "ג'יימס הריוט הצעיר" בתפקיד אלפסת' מונרו.
ב-2013 הופיעה ליטל בהפקת הבכורה של המחזה "Longing".
ב-2015 שיחקה בתפקיד ליז קרומוול במיני סדרה "וולף הול".
ליטל חיה עם בעלה השחקן בו פורז' בלייטונסטון שבצפון מזרח לונדון.
נטראג'ה (בטמילית: நடராசர், מלך/אדון הריקוד) הוא תיאור של האל שיווה בתור הרקדן הקוסמי, שמבצע את ריקודו האלוהי בו הוא מפעיל ומניע את העולם כולו.
ריקודו של שיווה (לפי האגדה) בצ'ידמברם מהווה את המוטיב המרכזי עליו מבוססים תיאוריו ופסליו של שיווה כנטראג'ה.
תיאורים אלה משתנים בפרטים קטנים אך שומרים על אותו רעיון מרכזי.
לשיווה ארבע ידיים ושערו השזור מתנופף עקב ריקודו.
בשערו ניתן לראות נחש קוברה, גולגולת ואת נהר הגנגס.
מעליו ייתכן ויהיה חצי סהר.
באוזנו הימנית עגיל של גבר, ובאוזנו השמאלית עגיל של אישה.
הוא מקושט בשרשראות, צמידים ותכשיטים אחרים.
ידו הימנית אוחזת תוף, ידו הימנית השנייה מבצעת מודרה של "אל תפחד"/"חוסר פחד".
ידו השמאלית אוחזת אש, וידו השמאלית השנייה מצביעה מטה אל השד מויאלאקה (המסמל בורות) עליו הוא דורך.
מתחתיו מעמד לוטוס, ממנו יוצאת הילה מקיפה המעוטרת באש, כך שידיו המחזיקות תוף ואש נוגעות בה.
צורה זו של האל שיווה נמצאת ברוב המקדשים בדרום הודו.
עם זאת, המקדש בצ'ידמברם הוא היחיד בו אלילו המרכזי הוא שיווה בצורה דמוית-אדם זו (בניגוד לשאר מקדשי שיווה, בהם שיווה מתואר כלינגאם).
לריקודו של שיווה שלוש משמעויות עיקריות:
תיאור של משחקו הקצבי של אלוהים שהוא המקור לכל תנועה ביקום.
מטרת ריקודו היא לשחרר את נשמות האנושות מכבלי האשליה.
מקום ריקודו (צ'ידמברם), שמתואר כמרכז היקום, הוא למעשה בתוך לב האדם.
ניתן להסתכל על ריקוד כיצירת אמנות בה האמן ואומנתו שהוא יוצר הם אחד, וכך הריקוד מרמז ומזכיר את האחדות של אלוהים ויצירתו (העולם).
טקסטים הודים קדומים מסבירים את ריקודו של שיווה:
בחיבורו טירומנטיראם, טירומולאר (אחד מ-63 הקדושים של השיוויזם הדרומי) מציין ש"ריקודו הנצחי הוא משחקו", וכותב:
ובאונמאי ווילאקאם (טקסט שיוויזם מהמאה ה-13) אנו מוצאים:
שיווה רוקד בתוך קשת להבות, המייצגות את היקום הגשמי.
מידו הימנית התחתונה משתלשל נחש קוברה, וחצי סהר וגולגולת נמצאים בבלוריתו.
ידו הימנית העליונה מחזיקה תוף שבצורת שעון-חול (דאמארו).
מחוות כף ידו (מודרה) ביד זו מייצגת בריאה שנוצרה מצליל, או את קצב התוף כמעבר הזמן.
ידו השמאלית העליונה מחזיקה אש, המסמלת השמדה.
המושגים הנגדיים בידיו העליונות מצביעים על איזונם של הבריאה וההשמדה, או אש החיים.
ידו הימנית התחתונה מראה את מודרת החוסר פחד, ומעניקה הגנה מרשע ובורות לאלה שנוהגים על פי יושר הדהרמה.
ידו השמאלית התחתונה מצביעה על רגלו המורמת המסמלת רוממות רוח ושחרור.
הגמד עליו נטראג'ה רוקד הוא השד מויאלאקה, וזה מסמל את ניצחונו של שיווה על הבורות.
בנוסף, זה גם מייצג את מעבר הרוח מהאלוהי אל הגשמי.
בתור אדון הריקוד נטראג'ה, שיווה מבצע את הטנדבה, הריקוד שבו היקום נוצר, נשמר ונעלם.
שערו הארוך והסבוך של שיווה, שבדרך כלל אסוף בקשר, משתחרר במהלך הריקוד ומתנגש בגופים השמימיים, ובכך מסיט אותם ממסלולם או משמיד אותם כליל.
הנחש העוטף את מפשעתו מייצג את הקונדליני, השאקטי או הכח האלוהי שנמצא בתוך הכל.
פרצופו הסטואי של שיווה מייצג את הנטרליות שלו, ואת כך שהוא באיזון.
הזרם המעריץ את נטראג'ה התהווה במחוז טאמיל נאדו בדרום הודו.
ניתן לעקוב אחר מסלולו של שיווה הרוקד מהפולחן התהלוכתי של פסלים מחוץ לסנקטום (פנים המקדש, קודש הקודשים שלו) אל ההעלאה הפולחנית של פסל הארד שלו אל הסנקטום בצ'ידמברם.
מחקרים שנעשו על הפסלים על ידי שרדה שריניואסאן, בשילוב עם ראיות איקונוגרפיות וספרותיות, מראים שפסל הארד של נטראג'ה היה המצאה של שושלת פלבה (מאה 7 עד אמצע 9 לספירה), ולא של שושלת צ'ולה (מאה 10 לספירה) כמו שנהוג להאמין.
בהתבסס על השירים הקדומים של קדושים טמילים, ניתן גם להראות שדמות זו התבססה על המשמעויות הקוסמיות ומטאפיזיות שהוזכרו לעיל.
הפסל הגדול ביותר של נטראג'ה נמצא בנייוולי (Neyveli) בטאמיל נאדו.
במקדש בצ'ידמברם האליל הראשי הוא נטראג'ה, בניגוד לשאר מקדשי שיווה בהם שיווה מוערץ כלינגאם (שאינה בצורת אדם).
ב-2004, פסל בגובה 2 מטר של נטראג'ה הותקן ב-CERN (מרכזו של הארגון האירופאי למחקר גרעיני בז'נבה).
הפסל המתאר את ריקודו הקוסמי של בריאה וחורבן, ניתן ל-CERN על ידי הממשלה ההודית על מנת לחגוג את שיתוף הפעולה הארוך של המרכז עם הודו.
לוחית המותקנת ליד השלט מסבירה את חשיבותה של המטאפורה של ריקודו הקוסמי של שיווה עם ציטוטים של פריטיוף קפרה:
נטשה אגילאר קומיסרובה (בספרדית: Natasha Aguilar Komissarova; 2 ביוני 1970 - 1 בינואר 2016) הייתה שחיינית קוסטה ריקנית בסגנון חופשי שזכתה בשתי מדליות, כסף וארד, במשחקים הפאן-אמריקאיים (אינדיאנפוליס 1987).
אגילאר גדלה בבית של שחייניים מצטיינים.
אחיה הגדול, אנדרי אגילאר, השתתף בשתי אולימפיאדת (מוסקבה 1980 ולוס אנג'לס 1984) בשחייה.
במשחקי מרכז אמריקה והקריביים שנערכו בסנטיאגו דה לוס קביירוס, ברפובליקה הדומיניקנית ביוני 1986 היא זכתה במדליית זהב במשחה שליחות 4x100 מטר חופשי.
במשחקים הפאן-אמריקאיים שנערכו באינדיאנפוליס, אינדיאנה באוגוסט 1987 זכתה אגילאר בשתי מדליות, כסף וארד.
מדליית כסף במשחה שליחות 4x200 מטר חופשי ומדליית ארד במשחה שליחות 4x100 מטר חופשי.
באולימפיאדת סיאול (1988) היא סיימה במקום 34 במשחה ל-200 מטר חופשי בתוצאה של 2:10.22 דקות ובמקום 12 במשחה שליחות 4x100 מטר חופשי בתוצאה של 3:59.67 דקות.
ב-1 בינואר 2016, כשהיא בת 45, נפטרה אגילאר כתוצאה מסיבוכי שבץ מוחי עקב נפילה במדרגות.
נטפרי היא עמותה ישראלית העוסקת בסינון תכנים באינטרנט מטעמי דת.
מערכת הסינון של נטפרי פועלת בבסיסה באמצעות "רשימה לבנה" של אתרים ודפי אינטרנט שעברו צנזורה לפי שיקולי הלכה וצניעות, בשילוב סינון תמונות על ידי צוות בודקים אנושיים וסינון מלל על ידי אלגוריתם ממוחשב.
נטפרי שמה דגש משמעותי על סינון תמונות וסרטונים.
נטפרי פועלת בשילוב מספר ספקי שירות אינטרנט בישראל, ואינה מספקת שירות זה בעצמה.
נטפרי מפוקחת על ידי הרב יהודה סילמן והרב שריאל רוזנברג, ובפיקוח "ועדת הרבנים לביצור חומות הדת".
בתחילת הקמתה (נובמבר 2014) סינון התכנים היה חינם, והחל מ־2016 החלה גביית תשלום חודשי עבור שירות הסינון, בנוסף לסבסוד העלות על ידי תרומות ועבודת מתנדבים.
ב־2017 הוציאה האגודה למען טוהר המחנה תקנון לאינטרנט קפה במגזר החרדי שיעמדו תחת פיקוחה ויקבלו את אישורה, שמחייב שימוש בסינון נטפרי בלבד.
כמו כן אגודת "חותם" אשר נותנת 'תעודת כשרות' במקומות אשר יש בהם אינטרנט קפה מאשרים רק אם מותקן סינון זה.
סינון הטקסט באתרים מתבצע לפי החברה על ידי עובדים לא יהודים ושימוש באלגוריתם שסורק את הטקסט ומנסה לזהות טקסט שאינו עומד בערכי ההלכה והצניעות בקריטריונים שגובשו על ידי נטפרי.
הסינון עובד בעיקרו בשיטת "רשימה לבנה" כלומר שכברירת מחדל כל אתרי האינטרנט סגורים, למעט רשימת אתרים שנבדקו, הנפתחים לפי בקשה המופנית ממשתמשים.
לכל משתמש אפשרות להגשת 16 בקשות בחודש לפתיחת אתר (בנוסף קיימת מערכת המאפשרת לרכוש נקודות המשמשות לפתיחת אתרים נוספים מעבר לברירת המחדל).
נכון לינואר 2021 ישנם למעלה מ-390,000 אתרים שנבדקו ודורגו בהתאם לתוכנם, ולמעלה ממיליארד תמונות שנבדקו בבדיקה אנושית.
סינון התכנים בנטפרי מוכוון על ידי ועדת רבנים ייעודית, על פי תקנון מוגדר.
לעומתם, אתרי החדשות קול חי אתר לדעת, ואתר JDN פתוחים בנטפרי.
נטפרי מאפשרת סינון לפי השתייכות קהילתית, כאשר נציגי קהילה מגדירים את רמת הסינון והתכנים למשתמשים שביקשו להצטרף לסינון זה (כדוגמת חסימת אתרי חדשות, וידאו ועוד).
נכון ל־2018, פועלים במסגרת נטפרי סינונים ייחודיים לקהילות חרדיות-חסידיות גדולות.
סינון באתרים מאובטחים מתאפשר באמצעות תיעול התעבורה המאובטחת דרך שרתי נטפרי, דבר החושף את המשתמשים להתקפת אדם בתווך ולהאזנת סתר לנתונים רגישים על ידי בעלי גישה למערכות נטפרי, בדומה לחברות אחרות המספקות שירות סינון באתרים מאובטחים.
עם זאת, על פי הצהרת נטפרי היא אינה אוספת נתונים על המשתמשים.
העמותה מאפשרת בחירה לגבי סינון תוכני דואר אלקטרוני.כדוגמה לסינון, משתמש בסנן נטפרי המבקש לצפות בערך באתר ויקיפדיה העברית, מנותב לערך מקביל באתר המכלול, כאשר הערך קיים שם.
כאשר אין ערך מקביל המשתמש מועבר לוויקיפדיה, אך בראש כל דף מופיעה הודעת אזהרת תוכן.
האתר הזה עדיין לא נבדק - לאתרים חדשים שלא נשלחה עליהם בקשת בדיקה.
הרובוט האוטומטי שלנו מצא כאן דברים לא טובים - לחסימות אוטומטיות של תכנים בעייתיים.
בדקנו ולצערינו התוכן באתר זה לא טוב - לחסימה בעקבות בדיקה אנושית.
נחסמת בגלל הגדרות הקהילה שלך - כשמחברים לקהילה בעלת כללים משלה.
נחסם בהוראת וועדת הרבנים לביצור חומת הדת משום שהאתר מלא בדברי נצרות וכפירה.-הודעה חריגה ששמורה לאתרים אחדים כגון ספריא.
מנוע החיפוש בברירת המחדל הוא חיפוש Google, בשילוב סינון ומחיקת תוצאות לא ראויות.
בשל הדגש של נטפרי על סינון תמונות, ניתן להשתמש בחיפוש גוגל תמונות.
אפשרות להתאים פרופיל סינון ייחודי למשתמש מסוים, ולהפעילו על טיימר למשך זמן מסוים.
נטפרי מסננת את כל התמונות באמצעות בודקים אנושיים לא-יהודים, כאשר תמונה שמאושרת נשמרת באמצעות חתימה דיגיטלית.
הצורך בבדיקה אנושית לאתרים ותמונות מוביל לעיכובים בבדיקה בזמני עומס, אולם מאפשר סינון כמעט בכל אתר.
על פי נטפרי נכון לינואר 2021 סוננו ונפתחו בדרך זו למעלה מ-מיליארד תמונות.
נטפרי היא היחידה שפועלת בשיטת "רשימה לבנה" שמסננת את יוטיוב, vimeo ו-wistia.
לדבריה, היא בודקת ופותחת בצורה פרטנית כל וידאו שעומד בעקרונות נטפרי על פי בקשה באמצעות פירוק הווידאו לפריימים של תמונות בודדות ובדיקתם באמצעות מערך הבודקות.
כמו כן, היא מאפשרת פתיחת ערוצים שלמים ביוטיוב, במידה ובעל הערוץ מתחייב לעמוד בכללי הסינון.
בנוסף, אתר צד-שלישי מרכז סרטוני וידאו שנבדקו ואושרו על ידי נטפרי.
על פי נטפרי נכון ליולי 2024 סוננו בדרך זו כמיליון סרטונים.
נטפרי חוסמת קבצים ששותפו ציבורית בשירות Google Drive ו־Dropbox, וכן את רוב אתרי שיתוף הקבצים, אך מאפשרת פתיחת קבצים או תיקיות ספציפיים ב-google drive ו־Dropbox לאחר בדיקתם.
בנוסף, נטפרי מפעילה שירות שיתוף קבצים ייחודי על מנת להקל על משתמשיה.
נטפרי מסננת גם קובצי pdf באינטרנט, כאשר קבצים נבדקים, ובמידת הצורך והאפשרות נערכים ומוסרות מהם תמונות ותכנים שאינם עומדים בקריטריונים.
בשל הצורך לבדיקת תמונות מהירה ודיווח על תמונות מהיר, נמצא בנטפרי 'סרגל' בצד הדף ששם ניתן לדווח מיידית, וגם לראות את זמן הבדיקות און-ליין.
במקרה שמותקן הסרגל, התמונות מתעדכנות בדף באופן אוטומטי לאחר בדיקתן.
נטפרי מספקת תמיכה טכנית ללקוחותיה, בדבר תקלות בסינון ואתרים שפתיחתם נתקלת בתקלה באמצעות שירות ייחודי של "הקלטת תעבורת רשת" כדי לשלוח לנציג תמיכה את נתיב התקלה.
כתוצאה משיטת הסינון הייחודית של נטפרי התאפשרה פתיחתם של אתרי קניות גדולים כדוגמת אמזון, איביי, נקסט ועלי אקספרס.
נטפרי מפיצה תוכנה שפיתחה "Wifree" המאפשרת חסימת גישה לכל חיבור אינטרנט שאינו מסונן על ידי נטפרי.
במחשב שמותקנת בו התוכנה, ישנה אפשרות להצגת סמל חתימה המעידה על כשרות המחשב.
נטפרי פיתחה גם אפליקציית סינון לאנדרואיד, אך זו פועלת בגרסת בטא ורק על טאבלטים.
מרגע התקנת האפליקציה, מלבד חסימת גלישה דרך כל רשת שאיננה מסוננת על ידי נטפרי, התקנת אפליקציות וחנות Google play נחסמות אוטומטית, ובמקום זאת ישנה חנות אפליקציות אלטרנטיבית של נטפרי.
נטפרי פיתחה תוכנת "Netfree Anywhere" אשר מסננת את החיבור לרשתות בלתי מסוננות באמצעות שירות VPN.
שירות זה מאפשר לקבל את הסינון של נטפרי דרך כל ספק אינטרנט בעולם וללא תלות בספקים המסוימים שעובדים עם נטפרי.
השירות ניתן רק למי שאושר באופן פרטני, במקרה שאין לו אפשרות להשתמש בספקים של נטפרי, למשל משתמשים שאינם מישראל.
השרתים נמצאים בישראל, בצרפת, בקנדה ובארגנטינה.
נטשה קורוליובה (שם אמיתי ברוסית: Наталия Владимировна Порывай; נולדה ב-31 במאי 1973) היא זמרת אסטרדה, שחקנית ודוגמנית סובייטית, אוקראינית ורוסית.
נטשה נולדה בקייב ב-31 במאי 1973. אהבת השירה של נטשה באה לידי ביטוי בשנים הראשונות לחייה.
כבר בגיל שלוש היא הופיעה על הבמה.
אחר כך היא ביצעה והקליטה כמה שירים.
את השכלתה קיבלה קורוליובה בבית הספר אסטרדה וקרקס, שם למדה שירה משנת 1988 עד 1991. אחרי זה החלו סיבובי הופעות ראשונים.
לאחר שנטשה התיישבה במוסקבה, היא החלה לקחת חלק בתחרויות ותוכניות טלוויזיה שונות.
השיר "צבעונים צהובים" (Желтые тюльпаны) הביא לקורוליובה הצלחה והכרה עצומה.
במהלך האיחוד עם איגור ניקולייב הוקלט האלבום "דולפין ובת הים" (Дельфин и русалка), עמו הייתה בסיבובי הופעות ברוסיה.
בשנים 1990 עד 1997 הופיעו בטלוויזיה 13 וידאו קליפים של קורוליובה.
נטפליקס אנד צ'יל הוא מונח סלנג אינטרנטי המשמש כלשון נקייה לפעילות מינית, כחלק ממערכת יחסים רומנטית או מין מזדמן.
מאז השימוש המתועד הראשון במונח, שהיה שימוש לא מיני בציוץ שפורסם בשנת 2009, הביטוי צבר פופולריות בקרב קהילת הטוויטר ואתרי מדיה חברתית אחרים כמו פייסבוק ו-Vine.
בשנת 2015, המונח הפך לתופעת אינטרנט והשימוש הנפוץ בו במדיה חברתית על ידי גולשים בגיל העשרה הוא בדרך כלל מיני.
השימוש המתועד הראשון במונח "נטפליקס אנד צ'יל" היה בפוסט בטוויטר של המשתמשת "NoFaceNina" (לה שנדה רנה פוסטר) מה-21 בינואר 2009. בפוסט נכתב: "אני עומדת להיכנס לנטפליקס ולהירגע למשך כל הלילה".
שימוש זה במונח היה ללא כל קונוטציות מיניות, אלא התייחסות פשוטה לפעולת הצפייה בשירות הסטרימינג המקוון, בדרך כלל לבד.
עד לשנת 2013, הפופולריות של נטפליקס בארצות הברית עלתה מאוד, לאחר שצברה מיליוני מנויים בתשלום, והגדילה את השימוש בפועל במותג ובביטוי זה כשם עצם מורכב.
על פי הערכות, השימוש במונח כלשון נקייה לפעילות מינית התקבע באמצע 2014, ועד סוף השנה התפשט בקרב קהילת האפרו-אמריקאים באמצעות טוויטר.
באפריל 2015 נוספה הגדרה של הביטוי אל Urban Dictionary, לפיה פירושו "קוד עבור שני אנשים שהולכים אחד לביתו של השני ו[מקיימים יחסי מין] או מבצעים פעילות אחרת הקשורה למין".
עד מהרה, המונח התפשט מעבר לקהילת הטוויטר השחורה, והפך לתופעת אינטרנט שזכתה לתשומת לבם של אתרי חדשות כמו הגרדיאן והדיילי מירור.
ככל שהשימוש בביטוי זה הפך לנפוץ יותר ויותר, אירועים, מוצרים ושירותים הקשורים לביטוי החלו לצוץ, לרבות הכרה מצד חברת נטפליקס עצמה.
בספטמבר 2015, נוצרה אפליקציית מובייל דמוית טינדר המאפשרת למשתמשים לארגן מפגשים לצורך "נטפליקס אנד צ'יל".
בשתי אוניברסיטאות נפרדות, סטודנטים ארגנו אירועי "נטפליקס אנד צ'יל", כאשר אחד מהם בוטל על ידי הרשויות, שסברו שיותר מדי אנשים יגיעו למקום.
במהלך אירוע "Maker Faire" בניו יורק, חשפה חברת נטפליקס אבטיפוס לכפתור חדש בשם "The Switch" ("המתג"), כאשר יילחץ - יעמעם את האורות בבית המגורים של המשתמשים, יפעיל הודעת "נא לא להפריע" על המכשירים הסלולריים שלהם ויפעיל את שירות הסטרימינג של נטפליקס, ובכך - יבטל את מרבית ההסחות של המשתמשים.
כפתור זה מכונה לעיתים "כפתור נטפליקס אנד צ'יל".
באוקטובר 2015, היזם קורי ויליאמס השיק מותג חדש של קונדומים, שנקרא "נטפליקס אנד צ'יל".
הקונדומים אושרו על ידי מנהל המזון והתרופות האמריקאי לשימוש למניעת הריון ומחלות מין.
בנובמבר 2015, על הנושא את לוגו חברת נטפליקס, שהוצב על מטה החברה בלוס גאטוס, סנטה קלרה, קליפורניה, רוססו בגרפיטי המילים "אנד צ'יל".
לקראת חג המולד, בדצמבר 2015 הוציאה אריאנה גרנדה מיני-אלבום בשם "Christmas & Chill" - משחק מילים על המונח "נטפליקס אנד צ'יל".
בינואר 2016, האמן טום גאלה והחברה ART404 עיצבו את "Netflix & Chill Room", חדר להשכרה בניו יורק באמצעות Airbnb.
בתחילת פברואר 2016 פרסמה חברת נטפליקס את "Netflix and chill study" - תוצאות סקר אודות האופן שבו משתמשים שנמצאים במערכת יחסים משתמשים בשירות שלהם.
התוצאות לוו בסדרת פוסטים ברשתות החברתיות עם ההאשטאג "" המקדם את הרעיון שלשימוש בשירותי החברה יש השפעה חיובית על זוגות שנמצאים במערכות יחסים.
ביוני 2016 הוציאה הזמרת-יוצרת דנה (Danah) שיר ששמו "Netflix and Chill" אותו פרסמה ב-SoundCloud.
את הרצועה הפיק לני פירס, אמן היפ הופ המכונה Wippy Lion וחבר בקבוצת הפופ האוסטרלית Justice Crew.
השיר מהווה ייצוג של השימוש במונח בתרבות הפופולרית.
בינואר 2020 הכריזו בן אנד ג'ריס על טעם גלידה חדש בשם "" (חמאת בוטנים, בייגלה ובראוניז).
נטשה דרוויל או'קיף היא שחקנית תיאטרון, טלוויזיה וקולנוע בריטית.
היא ידועה בעיקר מהופעותיה בתפקיד אבי בסדרת הטלוויזיה "עברייני על", פדורה בסדרה "ג'קיל והייד" של רשת ITV, אמליה ריקולטי בפרק הספיישל "הכלה המתועבת" בסדרה "שרלוק", ,בתפקיד ליזי סטארק בסדרה "כנופיית ברמינגהאם" ובתפקיד לנפיר בסדרה מחזור כישור הזמן.
או'קיף נולדה בברייטון, וגדלה בטוטינג שבדרום לונדון.
היא למדה משחק בקולג' הוולשי המלכותי למוזיקה ודרמה, וכיכבה במספר הפקות בתיאטרון.
ב-2008 זכתה או'קיף להכרה של הקהל הרחב כשהופיעה בתפקיד דמות ממשפחת המלוכה בווידאו קליפ של השיר "Falling Down" של להקת אואזיס.
באותה שנה שיחקה בסרט הקולנוע "Abraham's Point".
בין השנים 2010 ל-2012 שיחקה או'קיף בתפקיד סיידי בשתי העונות של סדרת הדרמה "Lip Service" של ערוץ BBC Three, אודות קבוצה של לסביות הגרות יחד בעיר גלאזגו שבסקוטלנד.
ב-2012 וב-2013 גילמה את אבי סמית' בשתי העונות האחרונות של סדרת הדרמה-קומית "עברייני על" של ערוץ E4, אודות עבריינים צעירים בלונדון שעושים עבודות שירות, ומתברר שיש להם כוחות על טבעיים.
ב-2013 השתתפה או'קיף בסדרות הטלוויזיה "חוק וסדר: UK" ו"כנופיית ברמינגהאם", ושיחקה בסרטי הקולנוע "טינופת" ו"סוונגלי".
ב-2015 כיכבה או'קיף בתפקיד פדורה, עוזרת ומאהבת של האנטגוניסט, בסדרה "ג'קיל והייד" של רשת ITV.
עוד כיכבה בווידאו קליפ של השיר "Numbers" של להקת Daughter, כחלק מסדרת הסרטים עבור אלבום הלהקה "Not to Disappear".
ב-2016 הופיעה או'קיף בפרק הספיישל "הכלה המתועבת" בסדרה "שרלוק" בתפקיד אמליה ריקולטי.
שנה שם שם באנגלית תפקיד הערות 2008 Abraham's Point שרה2013 A Little Place Off the Edgware Road אישה סרט קצר סוונגלי Svengali נטשה טינופת Filth אנה 2023 השמפניה של גברת קליקו (אנ') Widow Clicquot אן
נטשה הייסטינגס היא אתלטית אמריקאית.
מקום רביעי באולימפאידה (ריו דה ז'ניירו 2016), מקום רביעי באליפות עולם (מוסקבה 2013), מדליית ארד באליפות עולם באולם (איסטנבול 2012), אלופת ארצות הברית (2013) ופעמים אלופת ארצות הברית באולם (2011 ו-2015) בריצת 400 מטר.
הייסטינגס נולדה וגדלה בברוקלין, ניו יורק.
באליפות ארצות הברית שנערכה באינדיאנפוליס, אינדיאנה ב-23 ביוני 2007 זכתה הייסטינגס במדליית כסף בריצת 400 מטר בשיא אישי חדש של 49.84 שניות, אחרי דידי טרוטר שקבעה שיא אישי חדש של 49.64 שניות.
באליפות העולם שנערכה באוסקה, יפן בשנת 2007 היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות.
באולימפיאדת בייג'ינג (2008) היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות.
באליפות העולם שנערכה בברלין, גרמניה בשנת 2009 היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות.
באליפות העולם באולם שנערכה בדוחה, קטר במרץ 2010 היא זכתה במדליית זהב בריצת שליחות 4x400 מטר ביחד עם דבי דאן, דידי טרוטר ואליסון פליקס בתוצאה של 3:27.34 דקות, לפני צ'כוסלובקיה (3:30.05 דקות) ובריטניה (3:30.29 דקות).
באליפות העולם שנערכה בדאיגו, קוריאה הדרומית בשנת 2011 היא זכתה במדליית זהב בריצת שליחות 4x400 מטר לאחר שהשתתפה בשלב המוקדמות.
באליפות העולם באולם שנערכה באיסטנבול, טורקיה במרץ 2012 זכתה הייסטינגס בשתי מדליות, כסף וארד.
מדליית כסף בריצת 4x400 מטר בתוצאה של 3:28.79 דקות, אחרי בריטניה (3:28.76 דקות) ולפני רוסיה (3:29.55 דקות) ומדליית ארד בריצת 400 מטר בתוצאה של 51.82 שניות, אחרי בת ארצה סניה ריצ'רדס (50.79 שניות) ואלכסנדרה פדוריבה מרוסיה (51.76 שניות).
באליפות ארצות הברית שנערכה בדה מוין, איווה ב-22 ביוני 2013 זכתה הייסטינגס במדליית זהב בריצת 400 מטר בתוצאה של 49.94 שניות.
באליפות העולם שנערכה במוסקבה שברוסיה באוגוסט אותה שנה היא זכתה במדליית זהב בריצת השליחות 4x400 מטר ביחד עם ג'סיקה בירד, אשלי ספנסר ופרנסינה מקורורי בתוצאה של 3:20.41 דקות, לפני בריטניה (3:22.61 דקות) וצרפת (3:24.21 דקות) וסיימה במקום רביעי בריצת 400 מטר בתוצאה של 50.30 שניות.
בשלב חצי הגמר היא קבעה תוצאה של 49.94 שניות ועלתה רביעית לריצת הגמר.
באליפות העולם באולם שנערכה בסופוט, פולין במרץ 2014 זכתה הייסטינגס במדליית זהב בריצת 4x400 מטר בשיא לאומי חדש של 3:24.83 דקות, לפני ג'מייקה שקבעה שיא לאומי חדש של 3:26.54 דקות ובריטניה (3:27.90 דקות).
באליפות העולם שנערכה בבייג'ינג, סין באוגוסט 2015 היא זכתה במדליית כסף, בריצת שליחות 400×4 ביחד עם סניה ריצ'רדס, אליסון פליקס ופרנסינה מק'קורורי בתוצאה של 3:19.44 דקות, אחרי ג'מייקה (3:19.13 דקות) ולפני בריטניה (3:23.62 דקות).
נוסף לכך, היא סיימה במקום 16 בריצת 400 מטר בתוצאה של 51.33 שניות.
באליפות העולם באולם שנערכה בפורטלנד, אורגון במרץ 2016 זכתה הייסטינגס במדליית זהב בריצת 4x400 מטר בתוצאה של 3:26.38 דקות, לפני פולין (3:31.15 דקות) ורומניה (3:31.51 דקות).
בבמבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי אותה שנה היא סיימה במדליית ארד בריצת 400 מטר בתוצאה של 50.17 שניות, אחרי אליסון פליקס (49.68 שניות) ופיליס פרנסיס (49.94 שניות) ונכללה במשלחת האמריקאית.
במשחקים האולימפיים עצמם היא זכתה במדליית זהב בריצת שליחות 4x400 מטר ביחד עם אליסון פליקס, פיליס פרנסיס וקורטני אוקולו בתוצאה של 3:19.06 דקות, לפני ג'מייקה (3:20.34 דקות) ובריטניה (3:25.88 דקות).
נוסף לכך, היא סיימה במקום רביעי בריצת 400 מטר בתוצאה של 50.34 שניות.
באליפות העולם שנערכה בלונדון באוגוסט 2017 היא זכתה במדליית זהב בריצת שליחות 400×4 בתוצאה לאחר שהשתתפה בשלב המוקדמות.
רב נטרונאי בן נחמיה (נקרא גם: בר מר ינקא) היה ראש הישיבה ה-12 של ישיבת פומבדיתא משנת 719 (ד'תע"ט) עד שנת 730. חמיו היה רב חסדאי בן בוסתנאי, ראש הגולה השלישי לאחר הכיבוש הערבי של האימפריה הסאסאנית, בשנת ד'ת"ס בערך.
רב שרירא גאון טען באגרת כי רב נטרונאי כחתן של בית ראש הגולה התנהג בתקיפות בישיבה, ובשל כך ברחו כמה מחכמיה לסורא.
לפי חלק מהנוסחים מדובר על חתנו של רב נטרונאי, רב ינקא, ולפי חלק מהנוסחים כינויו של רב נטרונאי הוא רב ינקא ומדובר עליו.
כך נאמר באיגרת (בתרגום מארמית לעברית) - "ואחריו מר רב נטרונאי בן מר רב נחמיה, ומלך בשנת אלף ושלשים.
וידוע שמר רב ינקא חתנו (ולפי גרסאות אחרות "ונודע בכינויו מר ינקא"), שהיה מחתן עם בית הנשיא, והתקיף מרות על הרבנים וברחו מהם לסורא עד שנפטר רב מר ינקא וחזרו לישיבתם.
ואחריו מלך מר רב יהודה".
לרבי נטרונאי בן נחמיה מיוחסות כמה תשובות הנוגעות לקבלת יהודים חזרה לאחר שעזבו את היהדות הרבנית.
בתשובה הראשונה השיב רבי נטרונאי בן נחמיה כי יש לקלוט שוב בקהילה את חסידיו של משיח השקר שריע הרוצים לחזור בתשובה.
בתשובה השנייה לעומת זאת פסק רבי נטרונאי כנגד קבלת בניהם של יהודים קראים.
באוסף "תשובות הגאונים שערי צדק" ובמקומות אחרים נמצאות מספר תשובות הנושאות את השם "רב נטרונאי", אך ייחוסן לרב נטרונאי בן נחמיה אינו ברור.
כך ייחס אייזיק הירש וייס שתיים מתוך התשובות לרב נטרונאי בן הילאי.
נטשה ספננקו היא דוגמנית רוסייה.
ספננקו נולדה ביקטרינבורג, היא גרה עם משפחתה בעיר סגורה והם החזיקו בדאצ'ה, היא עסקה בשחייה ושחתה לצד אלכסנדר פופוב, ב-1984 כמעט הצטרפה לנבחרת ברית המועצות לאולימפיאדה אך העדיפה להמשיך עם לימודיה.
בגיל שש עשרה נסעה ללמוד במוסקבה.
ב-1991 זכתה בתחרות "מראה השנה" במוסקבה ואחרי כן נסעה למילאנו שם עבדה כדוגמנית.
אחרי שהתגלתה על ידי במאי החלה להופיע בטלוויזיה האיטלקית, ב-1999 הופיעה לראשונה בקולנוע בסרט "La grande prugna".
בשנים 2007–2011 הנחתה את התוכנית "הטופ מודל הבאה של איטליה", הגרסה האיטלקית של הטופ מודל הבאה, ב-2014 הנחתה את העונה החמישית של "Top Model po-russki", הגרסה הרוסית המחודשת של הטופ מודל הבאה.
ב-1995 התחתנה עם הדוגמן והיזם האיטלקי לוקה סביוני.
נטפליקס אנימציה הוא אולפן הנפשה אמריקאי בבעלות נטפליקס, שהוקם בשנת 2018. האולפן מפיק סדרות, סרטים וספיישלים מונפשים עבור שירות הסטרימינג נטפליקס.
כאשר נטפליקס החלה לייצר תוכן מונפש מקורי בשנת 2013, כולם הופקו על ידי חברות צד שלישי, בעיקר על ידי DreamWorks Animation Television שבבעלות דרימוורקס הנפשה.
עם זאת, בנובמבר 2018 הוכרז שנטפליקס תיצור תכנים מקוריים מונפשים, ביניהם קיד והטבעות הקוסמיות ומשפחת וילובי.
The Underworld5 בדצמבר 202440המלך הזאבWolf King20 במרץ 202511 בספטמבר 202541שבעת הדוביםBears 710 ביולי 202542אז בקיצורLong Story Short22 באוגוסט 202543דוקטור סוס: דג אדום, דג כחולDr.
Seuss's Red Fish, Blue Fish8 בספטמבר 202544מלון הרוחותHaunted Hotel19 בספטמבר 202545דוקטור סוס: הורטון!!Dr.
שם הסדרה בעבריתשם הסדרה באנגליתתאריך בכורה1מאיה ושלושת הלוחמיםMaya and the Three22 באוקטובר 20212אוני: אגדת אל הרעםOni: Thunder God's Tale21 באוקטובר 20223קרול וסוף העולםCarol & The End of The World15 בדצמבר 20234אסטריקס ואובליקס: הקרב הגדולAsterix and Obelix: The Big Fight30 באפריל 2025
שם הסרט בעבריתשם הסרט באנגליתתאריך בכורה1קנבסCanvas11 בדצמבר 20202Cat Burglar22 בפברואר 2022
שם הספיישל בעבריתשם הספיישל באנגליתתאריך בכורה1הביתThe House14 בינואר 20222Entergalactic30 בספטמבר 20223אבדה בת אנושWe Lost Our Human21 במרץ 2023
נטשה טרת'ווי היא משוררת ומורה אמריקאית שכתבה בעיקר על היסטוריה, גזע ומורשת.
היא כלת פרס פוליצר לשירה לשנת 2007 וזוכת פרס המשוררים של ארצות הברית לשנים 2012-2013.
נטשה טרת'ווי נולדה ב-1966 במיסיסיפי שבדרום ארצות הברית, למשפחה ממוצא מעורב (אמה הייתה אפרו-אמריקנית ואביה קנדי).
בעת היוולדה נישואים מעורבים היו בניגוד לחוק במיסיסיפי.
אמהּ, גוונדלין אן טרבו, הייתה עובדת סוציאלית, ואביה אריק טרת'ווי, היה משורר ומורה.
השניים התגרשו כאשר נטשה הייתה בת שש.
לאחר הגירושין, היא בילתה חלק מהזמן עם אמה באטלנטה, וחלק מהזמן עם אביה בניו אורלינס.
מאוחר יותר אמה נישאה לג'ואל גרימט שהיה מתעלל בה וממנו התגרשה כאשר טרת'ווי הייתה בת 18. לגוונדלין ולג'ואל נולד בן בשם ג'ו.
כשנה לאחר מכן, אמה של טרת'ווי נרצחה על ידי גרימט.
הטרגדיה הזו הובילה את טרת'ווי להתחיל לכתוב שירה כשהייתה בת 19 בלבד.
במבט לאחור, היא התייחסה לכך שטרם ידעה איך לבטא את רגשותיה, ולא ידעה מה היא רוצה להגיד על הטרגדיה שעברה, ולכן הניסיון לא נחל הצלחה רבה.
טרת'ווי ציינה שמותה של אמה היא הסיבה העיקרית לכך שהיא כותבת.
אביה של טרת'ווי נפטר בשנת 2014. נכון לשנת 2020 היא גרה באוונסטון שבאילינוי עם בן זוגה ההיסטריון בראד וי גדסדן.
טרת'ווי למדה לתואר ראשון בכתיבה יוצרת באוניברסיטת ג'ורג'יה, וקיבלה תואר שני בשירה במחזור 1995 של אוניברסיטת מסצ'וסטס.
לאחר מכן טרת'ווי לימדה במספר אוניברסיטאות, ובין היתר היא פרופסור לכתיבה יוצרת באוניברסיטת אמורי.
טרת'ווי עוסקת בשיריה בעיקר בגזע, מורשת, מעשים אנושיים וצדק חברתי.
חוויותיה כילדה ממוצא מעורב, חייה בדרום ארצות הברית והטרגדיה שעברה השפיעו רבות על עבודתה ועל שיריה.
ספר השירה הראשון שלה יצא בשנת 2000 ונקרא "Domestic Work" (עבודות משק בית) והוא עוסק בעיקר בחייהם של אפרו אמריקנים, המועסקים בעבודות משק בית של אנשים אחרים.
הוא מבוסס בין השאר על חייה של סבתה.
הכרך זכה בפרס קייב קאנם (Cave Canem).
הכרך השני שלה נקרא "Bellocq's Ophelia" נכתב בהשראת תצלומים של הצלם א.ג בלוק בהם מופיעות נשים בזנות מסטוריוויל.
בספר זה היא התמקדה בתצלום של אישה ממוצא מעורב בשם אופליה.
בשנת 2006 הוציאה כרך בשם "משמר הילידים" (Native Gurd) לזכר חייה של אימה ולזכר חייהם של חיילים במשמר הילידים של לואיזיאנה – בהם עוסקים שירי הספר.
בזכות ספר זה היא זכתה בפרס פוליצר.
בשנת 2010 היא הוציאה את הספר "Beyond Katrina: A Meditation on the Mississippi Gulf Coast" בתגובה להרס שיצר הוריקן קטרינה במיסיסיפי בשנת 2005. הספר משלב שירה עם היסטוריה עיונית.
בספר היא מדברת בין השאר על חוויותיו של אחיה למחצה, שעדיין גר במיסיסיפי, בעקבות ההוריקן.
בשנת 2012 הוציאה טרת'ווי את ספרה "Thrall" ובו היא עוסקת במשפחות ממוצא מעורב ובייצוגן בהיסטוריה.
ב-2017 זכתה בפרס היינץ לאומנויות ולתחומים הומניסטיים.
בשנה זו היא גם שימשה כעורכת של כתב העת "השירה הטובה ביותר לשנת 2017".
את ספרה החמישי "Monument" היא הוציאה בשנת 2018, והוא היה מועמד לפרס הספר הלאומי לשנה זו.
ב-2020 היא הוציאה ספר בשם "Memorial Drive" (מסע זיכרון) העוסק בחייה ובמותה של אמה.
היא לימדה באוניברסיטת אמורי שבאטלנטה אך עזבה אותה בשנת 2017.
ב-2021 היא זכתה בפרס אניספילד-וולף לספר Memorial Drive
ב-2017 היא זכתה פרס ההיינץ
ב-2012 היא זכתה בפרס המשוררים של ארצות הברית
ב-2012 היא זכתה בפרס המשוררים של מיסיסיפי
ב-2012 היא זכתה בפרס Golden Plate
ב-2008 היא נבחרה לאשת השנה של ג'ורג'יה
ב-2007 היא זכתה בפרס פוליצר לשירה
בשנים-2001,2003,2007, היא זכתה בפרס הספרים של המכון לאומנויות המיסיסיפי Mississippi Institute of Arts and Letters Book Prizes
נטשה, פייר והשביט הגדול של 1812 (או בקצרה השביט הגדול) הוא מחזמר בעל דו-שיח מולחן, עיבוד של 70 עמודים מתוך הרומן "מלחמה ושלום" מאת לב טולסוי מ-1869. המילים, הלחן והתסריט נכתבו על ידי דייב מלוי והבימוי נעשה על ידי רייצ'ל צ'בקין.
המחזמר מבוסס על החלק השמיני של הרומן, ומתמקד ברומן של נטשה ואנטול ובחיפוש של פייר אחר משמעות בחייו.
המחזמר הוצג לראשונה ב-2012 בתיאטרון ארס נובה, והועלה אחר כך ב-2013 ב-Meatpacking District וב-Theater District במנהטן.
ב-2014 הועלתה הפקה דוברת ספרדית בקיטו שבאקוודור.
ב-2015 הועלה המחזמר מחדש בתיאטרון הרפרטוארי האמריקני בקיימברידג', מסצ'וסטס.
"השביט הגדול" הועלה לראשונה בברודוויי בנובמבר 2016 בתיאטרון אימפריאל .
בהפקה המקורית של אוף-ברודוויי גילם דייב מלוי את פייר בֶּזוּחוֹב.
כשההפקה עברה לברודוויי, ביצע ג'וש גורבן את ההופעה הראשונה שלו בברודוויי בתפקיד פייר.
המחזמר קיבל ביקורות חיוביות, במיוחד על השחקנים הראשיים פיליפה סו, דניי בנטון וג'וש גורבן, וגם עבור המוזיקה, הבימוי ועיצוב התפאורה.
המחזמר זכה בשני פרסים: עיצוב הבמה הטוב ביותר במחזמר עבור מימי ליאן ועיצוב התאורה הטוב ביותר במחזמר עבור בראדלי קינג.
המחזמר מתחיל ב-1812 במוסקבה, רוסיה, בהצגת הדמויות ("Prologue").
לאחר מכן, מציגים בפני הקהל את פייר בֶּזוּחוֹב, איש נשוי, עצוב ומדוכא ("Pierre").
הוא חבר טוב של אנדריי בּוֹלְקוֹנְסְקי, אשר נמצא הרחק, נלחם במלחמה.
אנדריי התארס לאחרונה לנטשה רוסטובה.
נטשה ובת דודתה, סוניה רוסטובה, מגיעות למוסקבה כדי לבקר את אם הסנדקאות של נטשה, מריה דמיטריאבנה, ומחכות שאנדריי ישוב הביתה.
נטשה אמורה לפגוש את חמה וגיסתה לעתיד, אחותו של אנדריי, מרי בּוֹלְקוֹנְסְקי הבודדה, ואביו, הנסיך בּוֹלְקוֹנְסְקי הזקן המשוגע ("The Private and Intimate Life of the House").
אך, פגישתם מסתיימת באסון, כשנטשה חושבת שמרי קרה, מרי חושבת שנטשה חסרת תועלת ובּוֹלְקוֹנְסְקי מתנהג באופן מוזר ("Natasha & Bolkonskys").
נטשה עוזבת, מתגעגעת לאנדריי יותר מתמיד ("No One Else").
בלילה הבא, צופה באופרה יחד עם סוניה ומריה.
נטשה תופסת את תשומת ליבו של אנטול קוראגין, נוכל ידוע לשמצה ("The Opera").
אנטול מבקר את נטשה בתאה ומשאיר אותה עם רגשות שהיא לא חוותה מעולם ("Natasha & Anatole").
אנטול מגיע הביתה אחרי האופרה ויוצא לשתות עם חברו, פדיה דולוחוב, ועם פייר.
הלן בֶּזוּחוֹב פוגשת אותם, אשתו המופקרת הלא נאמנה של פייר ואחותו של אנטול, המפלרטטת ללא בושה.
אנטול משתוקק לנטשה, על אף שנחשף שהוא כבר נשוי.
הלן מפלרטטת עם דולוחוב, שמתגרה בפייר על ידי הרמת כוסית לכבוד "נשים נשואות והמאהבים שלהן".
פייר השיכור נפגע מהתנהגותו של דולחוב ומזמין אותו לדו-קרב.
פייר פוצע בטעות את דולוחוב ודולוחוב מפספס אותו באורח פלא.
לפני שכולם עוזבים, אנטול מבקש מהלן להזמין את נטשה לנשף שיתקיים באותו הערב, והלן מסכימה ("The Duel").
פייר, שמהרהר בחוויה הקרובה למוות שהוא חווה, מבין זאת למרות בזבוז חייו, שהוא רוצה לחיות ("Dust and Ashes").
בבוקר למחרת, כשנטשה מתכוננת ללכת לכנסייה, היא מבולבלת מהרגשות שלה בעקבות המפגש עם אנטול באופרה ותוהה אם היא מפונקת מאהבתו של אנדריי ("Sunday Morning").
מאוחר יותר באותו היום, הלן מבקרת את נטשה ומזמינה אותה לנשף.
נטשה מסכימה לבסוף להיות נוכחת בנשף ("Charming").
בנשף באותו לילה, נטשה פוגשת את אנטול והם רוקדים.
אנטול מצהיר על אהבתו לנטשה, שמנסה להגיד לו שהיא כבר מאורסת.
מתעלם מכך, אנטול מנשק את נטשה, דבר הגורם לה להתאהב בו בחזרה ("The Ball").
נטשה קרועה עוד יותר בין רגשותיה לאנדרי ולאנטול ("Letters").
סוניה מגלה את המכתבים של נטשה ואנטול ולומדת על מערכת היחסים ביניהם.
היא מתעמתת עם נטשה ומסבירה לה נואשות את חוסר האמון שלה באנטול, אבל נטשה מתפרצת עליה בכעס ועוזבת.
נטשה כותבת למרי ומבטלת את האירוסין שלה לאנדריי ("Sonya & Natasha").
לבדה, סוניה מהרהרת באהבתה לבת דודתה ובנחישות שלה לשמור עליה, גם אם היא תאבד את חברתה הקרובה ביותר ("Sonya Alone").
באותו הערב, אנטול ודולוחוב מתכוננים לחתונת בזק בין אנטול ונטשה.
דולוחוב מנסה לשנות את דעתו של אנטול, אך אינו מצליח ("Preparations").
בלגה, נהג הטרויקה, מגיע לקחת אותם לביתה של נטשה, משם הם ייקחו את נטשה לפני העזיבה ("Balaga").
כשהם מגיעים לביתה של נטשה, תושבי מוסקבה נמצאים שם כדי להיפרד מאנטול ונטשה, אך מריה מסכלת את תוכניתם ברגע האחרון ("The Abduction").
מריה גוערת בנטשה, וזו אומרת למריה וסוניה שהיא ביטלה את האירוסין עם אנדריי ומאשרת מחדש את אהבתה לאנטול, עדיין מאמינה שהוא אינו נשוי.
נטשה צורחת על מריה וסוניה ופורצת בבכי בזמן שהיא מחכה לאנטול כל הלילה ("In My House").
מריה קוראת לפייר באמצע הלילה, מסבירה לו את המצב ומתחננת בפניו שיתקן את המשבר, והוא מספר לה שאנטול כבר נשוי ("A Call to Pierre").
פייר, זועם, מחפש את אנטול במוסקבה בזמן שמריה וסוניה מספרות לנטשה מוכת היגון שאנטול כבר נשוי, אך שהיא לא מאמינה להן.
פייר מוצא לבסוף את אנטול בביתה של הלן ("Find Anatole").
פייר מצווה על אנטול לעזוב את מוסקבה, והוא מסכים ("Pierre & Anatole").
נטשה מנסה לסיים את חייה על ידי הרעלת עצמה בעזרת ארסן, אבל נשארת בחיים ("Natasha Very Ill").
ביום המחרת, אנדריי שב הביתה מהמלחמה והוא מבולבל לגבי סירוב הנישואין שהוא קיבל מנטשה, שעליו הוא שואל את פייר.
פייר מסביר לו את השערורייה, ומתחנן בפניו לגלות חמלה, אבל אנדריי אינו מסוגל לסלוח לנטשה ואומר לפייר בקור רוח שהוא לא יבקש את ידה של נטשה לנישואין שוב ("Pierre and Andrey").
פייר מבקר את נטשה השבורה ומנחם אותה, מעניק לה תקווה ("Pierre & Natasha").
לאחר המפגש שלהם, פייר חווה רגע של הארה בזמן שהוא צופה בשביט הגדול של 1812 העובר על פני שמי הלילה ("The Great Comet of 1812").
המוזיקה המקורית של מלוי (תוזמרה על ידי המלחין) ממזגת מוזיקה רוסית עממית, מוזיקה קלאסית, אינדי רוק והשפעות מוזיקת דאנס אלקטרונית.
היצירה מתוארת על ידי המלחין כ"אופרת אלקטרופופ", והיא כולה מולחנת מלבד שורה אחת של דו-שיח מדובר, בסצנה היחידה של נטשה ופייר ביחד.
על הבמה, כמעט כל השחקנים מנגנים בכלי נגינה ומגדילים את תזמורת המופע.
"Moscow" - מריה ד., נטשה, סוניה
"The Opera" - נטשה, סוניה, מריה ד., הלן, להקה
"The Duel" - אנטול, דולוחוב, פייר, הלן, להקה
"Sunday Morning" - נטשה, סוניה, מריה ד.
"The Ball" - נטשה, אנטולמערכה שנייה
"Letters" - פייר, נטשה, מרי, אנטול, דולוחוב, להקה
"Preparations" - אנטול, דולוחוב, פייר
"Balaga" - באלאגה, אנטול, דולוחוב, להקה
"The Abduction" - להקה, אנטול, דולוחוב, פייר
"In My House" - מריה ד., נטשה, סוניה
"Find Anatole" - פייר, אנטול, הלן, נטשה
הערה: אריה של נטשה, "Natasha Lost", נחתכה בזמן ההפקה בברודוויי אבל נכללת באלבום ההקלטות עם צוות השחקנים המקורי בין שיר 8 ("Natasha & Anatole") לבין שיר 9 ("The Duel").
השיר "Dust and Ashes" התווסף להפקה בברודוויי.
המחזמר הועלה לראשונה ב-16 באוקטובר 2012, בארס נובה.
בבימויה של צ'בקין המחזמר עוצב כהופעה סוחפת, כשהנעשה מתרחש מסביב ובתוך הקהל.
עיצוב הבמה מאת מימי ליאן ועיצוב התאורה מאת בראדלי קינג הפכו את ארס נובה למועדון ערב רוסי.
הצוות האומנותי הושלם על ידי פלומה יאנג כמעצבת תלבושות, מאט האבס כמעצב סאונד ודייב מלוי כמנהל מוזיקלי.
צוות השחקנים כלל את מלוי בתפקיד פייר, פיליפה סו בתפקיד נטשה, לוקאס סטיל בתפקיד אנטול, אמבר גריי בתפקיד הלן, בריטיין אשפורד בתפקיד סוניה, מניק צ'וקשי בתפקיד דולוחוב, גלסי בל בתפקיד מרי, בלייק דלונג בתפקיד אנדריי/הנסיך בּוֹלְקוֹנְסְקי, אמליה וורקמן בתפקיד מריה ד.
ופול פינטו (ששימש גם מנהל מוזיקלי שותף) בתפקיד בלגה.
המחזמר היה ההפקה הראשונה של ארס נובה שעברה לברודוויי אי פעם.
ב-16 במאי 2013, המופע נפתח בקזינו במחוז מיטפקינג , מבנה זמני המעוצב כמועדון רוסי מפואר, שבו הועלתה ההפקה הסוחפת על ידי אותו צוות אומנותי.
צוות השחקנים חזר לגלם את התפקידים, מלבד צ'וקשי שהוחלף על ידי איאן לאסיטר, ווורקמן שהוחלפה על ידי גרייס מקליין.
דייוויד אבלס גילם את פייר החל מ-9 ביולי 2013. המופע הסתיים ב-1 בספטמבר 2013.
המופע המשיך להופעות נוספות במשך 14 שבועות, במהלך ספטמבר 2013 בקזינו ואז עבר לתיאטרון דיסטריקט, עם צוות השחקנים הסופי של ההפקה הקודמת: צ'וקשי חזר לגלם את דולוחוב, בל הוחלפה על ידי שיינה טאוב ופינטו הוחלף על ידי אשקון דברן.
ב-10 בדצמבר 2013, אלבום ההקלטות בעל 2 הדיסקים יצא לאור.
הצוות מאחורי ההפקה המקורית העלה מחדש את המופע בתיאטרון הרפרטוארי האמריקני בקיימברידג', מסצ'וסטס.
ההפקה רצה החל מ-1 בדצמבר 2015 ועד ינואר 2016. הפעם ההפקה מוקמה הפעם בפרוסניום, אז עיצבו את התפאורה כך ששמה את הקהל על הבמה, עם אפשרויות ישיבה מיוחדות ונוספו שולחנות מאכל ומשקה.
סקוט סטאנגלאנד גילם את פייר, דניי בנטון גילמה את נטשה, לילי קופר גילמה את הלן, ניקולס סלטון גילם את אנדריי/ הנסיך בּוֹלְקוֹנְסְקי ושאר צוות השחקנים שבו לגלם את תפקידיהם.
עם עיצוב תפאורה דומה לתיאטרון אמריקה ריפרטורי, ההפקה התקיימה בבמת פרוסניום, אבל הסירה קרוב ל-200 מושבים מהקהל כדי להתאים את העיצוב.
שוב, אפשרויות הישיבה בכיסאות על הבמה, בשולחנות מאכל או משקה, היו זמינים.
עלות הפקת המופע בברודוויי הייתה כ-14 מיליון דולר, שרובה לא הוחזרה.
ההופעה האחרונה של ההפקה התקיימה ב-3 בספטמבר 2017, לאחר 32 הצגות מקדימות ו-336 הופעות.
הופעת הבכורה הבין לאומית של המופע התקיימה בספטמבר 2014 בקיטו, אקוודור בהפקה דוברת ספרדית, אשר הופקה על ידי תיאטרו פארפלאיה.
הפקה ברזילאית דוברת פורטוגזית עלתה באוגוסט 2018, עם ברונה גרין בתפקיד נטשה, אנדריי פראטסקי בתפקיד פייר וגבריאל לאונה בתפקיד אנטול.
ההפקה זכתה בפרס ההצבעה הפופולרית של Prêmio Reverência עבור "המחזמר הטוב ביותר".
הפקה יפנית, שנתמכה על ידי חברת הבידור טוהו, הועלתה בתיאטרון טוקיו מטרופוליטן ב-5 בינואר 2019 עד 27 בינואר 2019. בכיכובה של אריקה איקוטה (חברת Nogizaka46) ויושיאו אינואה בתפקיד פייר.
הפקה קוריאנית התחילה במרץ 2021 והסתיימה במאי 2021.
Variety מדווח גם כי ייתכן שתעלינה גם הפקות בלונדון ובקוריאה, ועלתה התעניינות גם מצד סין והפיליפינים.
הצגות הבכורה הקנדית הופקה על ידי .Musical Stage Co ו-Crow's Theatre נקבעו לרוץ החל מ-26 בינואר עד 14 בפברואר 2021, בתיאטרון ווינטר גרדן בטורונטו, אך הושעו בגלל מגפת הקורונה והשבתת תעשיית התיאטרון.
הזכויות לנטשה, פייר והשביט הגדול של 1812 זמינות דרך Samuel French, Inc .
תיאטרון קפיטל סיטי במדיסון, ויסקונסין העלו את המחזמר בין ה-3 ל-12 ביוני 2022. הצגת הבכורה בחוף המערבי מתוכננת לסתיו 2022 ב-Shotgun Players בברקלי, קליפורניה.
במרץ 2022 תיאטרון טאנטרום (Tantrum Theatre) באת'נס, אוהיו יעלה לראשונה את ההפקה בחוף המזרחי לאחר שעלתה בברודוויי.
הפקה זו מופקת במקביל לאוניברסיטת אוהיו, שמלוי הוא בוגר שלה.
F3 – F♯5"נטשה צעירה": נערה תמימה בת 19 בעלת עיני איילה, רומנטית באופן עמוק, קטלני.
מאורסת לאנדריי ואוהבת אותו מאוד.
היא נוסעת למוסקבה תחת השגחתה של הסנדקית שלה, מריה ד., יחד עם בת דודתה וחברתה הטובה ביותר, סוניה רוסטובה.
בזמן שלושת ימיה הראשונים שם, היא פוגשת את אנטול קוראגין ומתאהבת בו.פייר בֶּזוּחוֹבבריטנור
A♭2 – B4"פייר היקר, המבולבל והמסורבל...פייר העשיר, הנשוי בחוסר אושר": הבן הלא חוקי של משפחה אריסטוקרטית רוסית.
מוזר חברתית, עם נטייה למלנכוליה, למרות עושרו הוא חריג בחברה.
הוא חבר טוב של אנדריי ומשגיח על נטשה עבורו בזמן שהוא הרחק במלחמה.אנטול קוראגיןטנור
B2 – C♯5 (E5 בפלסט)"אנטול חתיך": נהנתן אריסטוקרטי, פתייני ש"מבזבז את כספו על נשים ויין", ורואה רק את צרכיו שלו.
אחיה של הלן וחברו של דולוחוב.
הדמות שלו מתוארת כדמות מעולם אחר, בסגנון של דייוויד בואי.
במהלך המופע, הוא פוגש את נטשה באופרה ומיד רוצה בה, למרות היותה ומאורסת ולמרות היותו נשוי לאישה בפולין.סוניה רוסטובהמצו-סופרן
F♯3 – E5"סוניה טובה": בת דודתה של נטשה וחברתה הקרובה ביותר".
היא מסורה בחירוף נפש לבת דודתה ותעשה הכל כדי לשמור עליה.הלן בֶּזוּחוֹבאלט או מצו-סופרן
E3 – F5"הלן פרוצה": אחותו של אנטול, אשר נשואה לפייר בשביל הכסף.
היא מסורה לאחיה ומאוד מינית.מריה דמיטרייבנהאלט או מצו-סופרן
E3 – E5"מריה מיושנת, אישה גדולה ממוסקבה": הסנדקית של נטשה, חברה ותיקה של פייר והיא מאוד קפדנית אך חביבה.
נטשה וסוניה עוברות לגור איתה בזמן שהותן במוסקבה.
היא מאוד אוהבת את נטשה ומנסה לעזור ולהגן עליה, במיוחד כשנטשה מתאהבת באנטול ומבטלת את האירוסין לאנדריי.פדיה דולוחובבריטון
A2 – G4"דולוחוב פראי, אבל לא חשוב יותר מידי": צלף מאוד מוכשר.
חברו הקרוב ביותר של אנטול ומשתתף באורח חייו הנהנתני.
נטען שיש לו רומן עם הלן.אנדריי בּוֹלְקוֹנְסְקיבס-בריטון
F♯2 – E♭4"אנדריי לא כאן": נלחם במלחמה ברב הזמן במופע ומאורס לנטשה.
הוא רציני ומריר.הנסיך בּוֹלְקוֹנְסְקי הזקןבריטון
C3 – F4"הנסיך בּוֹלְקוֹנְסְקי הזקן משוגע" וסובל ממחלות רבות הקשורות לגיל.
הוא מטופל על ידי בתו מרי, אך הוא מייסר אותה.מרי בּוֹלְקוֹנְסְקימצו-סופרן
G3 – G5"מרי פשוטה": ביתו של בּוֹלְקוֹנְסְקי ואחותו של אנדריי.
היא גרה בבית עם אביה בתור מטפלת, שם הוא מייסר ומתעלל בה.
היא מרותקת לבית ואין לה חברים.בלגהבריטון
A2 – F♯4"בלגה רק בשביל הכיף": הוא נהג טרויקה מפורסם, ומסייע לאנטול במזימתו לברוח עם נטשה.
(השורות המצוטטות הן מילים משיר הפתיחה, "Prologue", שבו מציגים את הדמויות).
קזינו טיימס סקוור (2013)תיאטרון אמריקן ריפרטורי
תיאטרון אימפריאל (2016)נטשה רוסטובהפיליפה סודנה בנטוןפייר בֶּזוּחוֹבדייב מלוידייוויד אבלססקוט סטאנגלנדג'וש גורבןאנטול קוראגיןלוקאס סטילסוניה רוסטובהבריטיין אשפורדהלן בֶּזוּחוֹבאמבר גריילילי קופראמבר גריימריה דמיטרייבנהאמליה וורקמןגרייס מקלייןפדיה דולוחובמניק צ'וקשיאיאן לאסיטרמניק צ'וקשיאנדריי בּוֹלְקוֹנְסְקי/
הנסיך בּוֹלְקוֹנְסְקי הזקןבלייק דלונגניקולס בלטוןמרי בּוֹלְקוֹנְסְקיגלסי בלשיינה טאובגלסי בלבלגהפול פינטואשקון דברןפול פינטו
פייר בֶּזוּחוֹב - דייב מלוי, אוקייריאטה אונודואן
סוניה רוסטובה - אינגריד מייקלסון
המחזמר התקבל בצורה חיובית בקרב העיתונות בניו יורק.
Time Out New York העניק למחזמר 5 מוך 5 כוכבים, וכלל אותו ברשימות "הטוב ביותר" של שני מבקרים, תוך ציון " זהו תיאטרון שאין כמותו בניו יורק.
זה מקרקע אותך ומניע אותך בבת אחת, ומשאיר אותך קורן מהנאה".
שנהפרסקטגוריהמועמדתוצאה2013פרס אוביציטוטים מיוחדיםדייב מלוי ורייצ'ל צ'בקיןפרס ליגת הדרמה
(Drama League Award)פרס הביצוע הנכבדפילפה סוהפקת מחזמר יוצאת מהכלל של ברודוויי או אוף-ברודווייפרס דרמה דסק
(Drama Desk Award)מחזמר יוצא מהכללמוזיקה יוצאת מהכללדייב מלוימילים יוצאים מהכללבימוי יוצא מהכלל של מחזמררייצ'ל צ'בקיןעיצוב תלבושות יוצא מהכללפלומה יאנגפרס ברית אוף-ברודוויי
(Off-Broadway Alliance Awards)המחזמר החדש הטוב ביותר2014פרס לוסיל לורטל
(Lucille Lortel Award)מחזמר יוצא מהכללבמאי יוצא מהכללרייצ'ל צ'בקיןשחקנית ראשית יוצאת מהכלל במחזמרפיליפהשחקן ראשי יוצא מהכלל במחזמרלוקאס סטילבלייק דלונגשחקנית משנה יוצאת מהכלל במחזמרבריטיין אשפורדשיינה טאובעיצוב תפאורה יוצאת מהכללמימי ליאןעיצוב תלבושות יוצא מהכללפלומה יאנגעיצוב תאורה יוצא מהכללבראדלי קינגעיצוב סאונד יוצא מהכללמאט האבס
(Elliot Norton Award)הפקת מחזמר יוצאת מהכלל של תיאטרון גדולעיצוב יוצא מהכלל, תיאטרון גדולבמאי יוצא מהכלל, תיאטרון גדולרייצ'ל צ'בקיןהופעה יוצאת מהכלל על ידי שחקןלוקאס סטילסקוט סטאנגלאנדהופעה יוצאת מהכלל על ידי שחקניתדניי בנטוןלהקה יוצאת מהכלל, תיאטרון גדול
(Drama Desk Award)במאי יוצא מהכלל של מחזמררייצ'ל צ'בקיןעיצוב במה יוצא מהכללמימי ליאןעיצוב תאורה יוצא מהכלל במחזמרבראדלי קינגעיצוב סאונד יוצא מהכלל במחזמרניקולס פופפרס ליגת הדרמה
(Drama League Award)הפקת מחזמר יוצאת מהכלל של ברודוויי או אוף-ברודווייפרס הביצוע הנכבדדניי בנטוןג'וש גורבןפרס מעגל המבקרים החיצוני
(Outer Critics Circle Award)עיצוב במה יוצא מהכללמימי ליאןעיצוב תאורה יוצא מהכללבראדלי קינגעיצוב סאונד יוצא מהכללנקולס פופפרס עולם התיאטרון
(Smithsonian Ingenuity Award)פרס היסטורידייב מלוי ורייצ'ל צ'בקין
פרסשנהקטגוריהעבורתוצאהמקורפרס אוליבייה2025המחזמר החדש הטוב ביותר"נטשה, פייר והשביט הגדול של 1812"השחקן הטוב ביותר במחזמרג'יימי מוסקטוהשחקנית הטובה ביותר במחזמרצ'ומיסה דורנפורד-מאיהשחקנית הטובה ביותר בתפקיד משנה במחזמרמימונה ממוןעיצוב התאורה הטוב ביותרהווארד הדסוןתרומה מוזיקלית יוצאת דופןדייב מאלוי
ב-10 בדצמבר 2013, Ghostlight Records הפיצה את אלבום ההקלטות של צוות השחקנים המקורי, המכיל את הפסקול המלא של המחזמר ב-2 דיסקים.
מאוחר יותר, הופץ דיסק נוסף ובו רגעי השיא של המופע.
אלבום הקלטות של צוות השחקנים המקורי של ברודוויי הופץ ב-19 במאי 2017 על ידי Reprise Records.
אלבום זה הגיע למקום 87 במצעד בילבורד 200, מקום 26 במצעד האלבומים המסחריים ומקום 23 במצעד מצעד השירים הדיגיטליים.
ב-22 בנובמבר 2016, הספר "נטשה, פייר והשביט הגדול של 1812: המסע של מחזמר חדש לברודוויי", יצא לאור.
הספר, שנערך ועובד על ידי סטיבן סוסקין, כולל ראיונות עם רבים מצוות השחקנים המקורי, כמו גם תסריט מוסבר ותמונות של צוותי השחקנים בקזינו ובברודוויי.
הספר כולל גם דיסק המכיל 5 שירים מהמופע: 3 מאלבום ההקלטות של צוות השחקנים המקורי, 2 שירים המציגים את ג'וש גורבן ותזמורת בת 25 נגנים.
נטליה אליאנובנה רומאנובה , המכונה בדרך כלל נטשה רומנוף (Natasha Romanoff) וידועה גם בכינויה האלמנה השחורה (Black Widow), היא דמות בדיונית המגולמת על ידי סקרלט ג'והנסון בזיכיון הסרטים של היקום הקולנועי של מארוול (MCU).
רומנוף מתוארת כמרגלת מומחית וכלוחמת קפא"פ, אשר אומנה בחדר האדום מילדותה להיות מתנקשת ק.ג.ב..
עובדה זו מיקמה אותה על הרדאר של .S.H.I.E.L.D, וקלינט ברטון נשלח להרוג אותה אך במקום זאת חס על חייה וגייס אותה לארגון.
כשניק פיורי מפעיל את יוזמת הנוקמים, היא הופכת לחברה מייסדת.
בעקבות הסכסוך הקשור להסכמי סוקוביה, רומנוף הפכה למבוקשת ולבסוף מתאחדת עם משפחתה המאמצת, כולל אחותה ילנה בלובה, והם עובדים יחד כדי להרוס את תוכנית האלמנה השחורה של הגנרל דרייקוב.
לאחר שתאנוס מוחק מחצית מכל החיים, רומנוף מובילה את הנוקמים במשך חמש שנים עד שהקריבה את עצמה על מנת להשיג את אבן הנשמה, ובכך עוזרת לנוקמים להשיב לחיים בהצלחה טריליוני חיים ברחבי היקום.
נכון לשנת 2023, הדמות הופיעה ב-8 סרטים: "איירון מן 2", "הנוקמים", "קפטן אמריקה: חייל החורף", "הנוקמים: עידן אולטרון", "קפטן אמריקה: מלחמת האזרחים", "הנוקמים: מלחמת האינסוף", "הנוקמים: סוף המשחק" ו"האלמנה השחורה".
כמו כן, הדמות הופיעה בסדרה "מה אם...?" בדיבובה של לייק בל.
אוור אנדרסון מגלמת את נטשה רומנוף בצעירותה.
נטליה אליאנובנה רומאנובה נולדה ב-3 בדצמבר 1984, בסטלינגרד, ברית המועצות.
רומנוף גדלה באקדמיית החדר האדום, שם סבלה מחינוך ומשטיפת מוח מעולם הריגול.
בין השנים 1992 עד 1995, נטשה התגוררה באוהיו כחלק מה"משפחה" שסיפקה כיסוי לאלכסיי שוסטאקוב ומלינה ווסטוקוף, ההורים היחידים שהכירה.
בשנת 1995 סיפור הכיסוי שלהם נחשף וה"משפחה" נאלצה לברוח לקובה, שם רומנוף ו"אחותה" ילנה בלובה הוקצו על ידי הגנרל דרייקוב לתוכנית החדר האדום ונשלחו חזרה לרוסיה.
כשחזרה לאקדמיית החדר האדום, ההכשרה שלה חודשה, היא עברה התניה פסיכולוגית ואימונים גופניים, תוך שיפור יכולות הקליעה שלה.
כטקס אחרון להשלמת הכשרתה, רומנוף עברה שלא מרצונה עיקור.
בסופו של דבר, קלינט ברטון נשלח להרוג את רומנוף, אך במקום זאת בוחר לחוס על חייה ולגייס אותה ל-.S.H.I.E.L.D, מה שמאפשר לרומנוף לערוק מברית המועצות ולברוח מחייה הקודמים.
בבודפשט, בעזרתו של ברטון, רומנוף מכינה פצצה בניסיון להרוג את דרייקוב, ולכאורה הורגת את בתו אנטוניה בתהליך.
בשנת 2009 רומנוף נשלחה למשימה לאודסה כדי להגן על מדען, אך התעמתה עם חייל החורף.
רומנוף ניסתה להגן על המדען, אך חייל החורף הרג אותו כשירה בו דרך בטנה של רומנוף.
בשנת 2011, רומנוף מתחזה לעובדת תעשיות סטארק, נטלי רושמן, מטעם ניק פיורי, מנהל .S.H.I.E.L.D.
לאחר שטוני סטארק נחשף בפומבי כאיירון מן וממנה את העוזרת האישית שלו פפר פוטס למנכ"לית תעשיות סטארק במקומו, הוא שוכר את רושמן כעוזרת האישית שלו במקום פוטס.
פיורי מגלה מאוחר יותר לסטארק שרושמן היא סוכנת של .S.H.I.E.L.D, ורומנוף עוזרת לסטארק לסכל את תוכניותיהם של ג'סטין האמר ואיבן ואנקו.
האחרון השתלט מרחוק על צבא של מל"טים צבאיים ועל השריון של חברו של סטארק, ג'יימס רודס.
רומנוף מביסה בהצלחה את כוחות הביטחון של האמר ומחזירה את השליטה על השריון של רודס, מה שמאפשר לסטארק ולרודס להביס את ואנקו ואת המל"טים.
בשנת 2012, רומנוף נחקרת על ידי פושעים רוסים כאשר הסוכן פיל קולסון יוצר איתה קשר כדי להודיע לה שברטון נתון בסכנה.
רומנוף גוברת על הפושעים, אשר אפשרה להם ללכוד אותה כדי לחלץ מהם מידע.
לאחר שפיורי מפעיל את "יוזמת הנוקמים", היא מגיעה לקוֹלְקׇטׇה ומגייסת את ברוס באנר כדי להשתמש במומחיות שלו על מנת לעקוב אחר חתימת הגמא של הטסרקט.
היא מוצגת בפני סטיב רוג'רס על ידי קולסון ומטיסה קווינג'ט לשטוטגרט שם סטארק ורוג'רס מתעמתים עם לוקי אשר נכנע.
בעוד לוקי מוחזק כאסיר על נושאת המסוקים של .S.H.I.E.L.D, רומנוף מתמרנת אותו לחשוף את תוכניתו לגרום לבאנר להפוך לענק הירוק.
ברטון ושאר הסוכנים אשר נשלטים על ידי לוקי, תוקפים את נושאת המסוקים ובאנר הופך לענק הירוק ורודף אחרי רומנוף עד שהוא נעצר על ידי תור.
רומנוף נלחמת בברטון וגורמת לו לאבד את ההכרה, שוברת את השליטה של לוקי עליו.
רוג'רס, סטארק, רומנוף, ברטון, תור והענק הירוק מייסדים את הנוקמים כדי להגן על המטרה הבאה של לוקי, העיר ניו יורק.
שם הם נלחמים נגד הגזע החייזרי שנקרא הצ'יטאורי ובסופו של דבר מביסים את לוקי.
לאחר מכן, רומנוף וברטון עוזבים יחד.
בשנת 2014, רומנוף ורוג'רס נשלחים יחד עם .S.T.R.I.K.E, הצוות למלחמה בטרור של .S.H.I.E.L.D, לשחרר בני ערובה על סיפון כלי שיט של .S.H.I.E.L.D מידי ג'ורג'ס באטרוק ושכירי החרב שלו.
באמצע המשימה, רוג'רס מגלה שלרומנוף יש תוכנית אחרת: להוציא נתונים ממחשבי הספינה עבור פיורי.
לאחר שנעשה ניסיון התנקשות בחייו של פיורי, רוג'רס הופך למבוקש שניצוד על ידי .S.T.R.I.K.E ונפגש עם רומנוף.
באמצעות נתונים בדיסק און קי, הם מגלים בונקר סודי של .S.H.I.E.L.D בניו ג'רזי, שם הם מפעילים מחשב על המכיל את התודעה השמורה של ארנים זולא.
זולא חושף שמאז שסוכנות .S.H.I.E.L.D הוקמה לאחר מלחמת העולם השנייה, הידרה פעלה בסתר בשורותיה, וזרעה כאוס עולמי במטרה לגרום לאנושות לוותר על חירותה בתמורה לביטחון.
הצמד נמלט בקושי ממוות כאשר טיל של .S.H.I.E.L.D משמיד את הבונקר.
השניים מבינים שהשר לביטחון הפנים אלכסנדר פירס הוא המנהיג של הידרה בתוך .S.H.I.E.L.D, ותופסים מחסה אצל חברו החדש של רוג'רס, סם וילסון, שמצטרף אליהם כדי לעצור את הידרה.
השלושה מותקפים על ידי חייל החורף ורומנוף נורית בכתף אך שורדת.
מאוחר יותר, כדי למנוע מהידרה להשתמש בשלוש נושאות מסוקים כדי לרצוח מיליונים, רומנוף, מחופשת לחברת מועצת הביטחון העולמית, מנטרלת את פירס.
פיורי מגיע ומאלץ את פירס לפתוח את מאגר הנתונים של .S.H.I.E.L.D כדי שרומנוף תוכל להדליף מידע מסווג, ולחשוף את הידרה לציבור.
לאחר מכן, רומנוף מופיעה בפני ועדת משנה של הסנאט האמריקני כדי להגן על הפעולות שלה ושל רוג'רס.
זמן קצר אחרי כן, רומנוף מוצאת קובץ של הידרה על חייל החורף (שמתגלה כבאקי בארנס) ונותנת אותו לרוג'רס ולווילסון לפני שהיא עוזבת.
בשנת 2015, רומנוף והנוקמים תוקפים מתקן של הידרה בסוקוביה שם הם משיגים בחזרה את השרביט של לוקי ונתקלים בוונדה מקסימוף ואחיה התאום פייטרו.
במגדל הנוקמים, רומנוף משתתפת במסיבה החגיגית ועדה להתקפה הראשונה של אולטרון.
היא והצוות נוסעים ליוהנסבורג כדי לעצור את אולטרון, אבל ונדה מכניעה את רומנוף, גורמת לה לראות חזיונות על הזמן ששהתה בחדר האדום.
לאחר מכן, היא ושאר הנוקמים מוצאים מקלט בביתו של ברטון, שם ילדיו מקבלים את פניה ומכנים אותה "דודה נט".
רומנוף ובאנר דנים ברגשותיהם הרומנטיים אחד כלפי השנייה ושוקלים להתחבא יחד.
רומנוף, רוג'רס וברטון מגיעים לסיאול כדי למנוע מאולטרון להעביר את עצמו לגוף עשוי ויברניום המופעל על ידי אבן המחשבה.
הם מצליחים במשימתם אבל רומנוף נלקחת כבת ערובה על ידי אולטרון ומוחזקת בסוקוביה.
ברטון מתקשר עם רומנוף באמצעות קוד מורס והיא ניצלת מאוחר יותר על ידי באנר, שמנסה לגרום לה לעזוב איתו.
רומנוף מנשקת אותו, אבל מחליטה שהם צריכים להישאר ודוחפת אותו כדי לגרום לו להפוך לענק הירוק.